|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Сарајево, 13.6.2023. године

МЕДИЈИМА

**САОПШТЕЊЕ ЗА МЕДИЈЕ**

**Представљени резултати и нове могућности у оквиру транснационалних програма**

У организацији Дирекције за европске интеграције у Сарајеву је данас одржана конференција Интеррег транснационалних програма 2014-2020, под називом Транснационална сарадња у БиХ под лупом.

На конференцији су представљени резултати три Интеррег програма АДРИОН, ДУНАВ и МЕД у програмском циклусу 2014-2020, а у оквиру којих је у БиХ финансирано и имплементирано укупно **119 пројеката**, у вриједности од **13,75 милиона евра** и нове могућности за апликанте из Босне и Херцеговине у програмском циклусу 2021 - 2027.

Након презентације успјешних пројеката одржане су и двије панел дискусије:

1. **Научене лекције и капитализација резултата,** посвећена приликама за капитализацију пројектних резултата у оквиру три транснационална пројекта у БиХ.
2. **Будућност транснационалне сарадње у БиХ –** о могућностима и очекивањима од перспективе 2021-2027. те предусловима и изазовима за јачање учешћа БиХ у транснационалним програмима.

У новом финансијском циклусу Европске уније за период 2021- 2027. Босна и Херцеговина ће учествовати у три програма транснационалне сарадње:

1. АДРИОН
2. ДУНАВ
3. Еуро-МЕД.

Приоритети ових програма су паметнија, зеленија, повезанија и социјалнија Европа те подршка управљању регионима које покривају.

**Буџет АДРИОНА** за период 2021. – 2027. који укључује 10 држава корисника износи **160,8 милиона евра**, а буџети **ДУНАВА и Еуро-МЕД-а**, који укључују по 14 држава корисника, износе **215 милиона евра, односно 294 милиона евра**.

Дирекција за европске интеграције